**Evhen Tsybulenko** (ukr. Євген Цибуленко, s. 21. lokakuuta 1972 Simfernopol, Ukraina) on ukrainalaissyntyinen virolainen oikeustieteilijä. Tsybulenko on oikeustieteen professori Tallinnan teknillisen yliopistossa ja hän on yliopiston oikeustieteiden laitoksen ihmisoikeusinstituutin perustaja.

Ura
---

Tsybulenko suoritti oikeustieteen maisterin tutkinnon (LL.M.) Kiovan kansallisessa yliopistossa vuonna 1996 ja väitteli oikeutieteen tohtoriksi (Ph.D.) vuonna 2000. Tsybulenko on toiminut vuodesta 2005 lähtien Tallinnan teknillisen yliopiston oikeustieteen professorina keskittyen erityisesti kansainväliseen humanitääriseen oikeuteen sekä ihmisoikeuksiin.

Tsybulenko on julkaissut yli 40 tieteellistä kirjaa ja artikkelia sekä yli 200 muuta teosta ukrainaksi, englanniksi sekä venäjäksi. Hänen artikkeleitaan ja haastattelujaan on käännetty muun muassa suomeksi, ranskaksi ja arabiaksi. Tsybulenko on osallistunut myös lakien valmistelutyöhön muun muassa Punaisen Ristin tunnusten suojelua koskevien lakiluonnosten valmisteluun Ukrainassa sekä ollut valmistelemassa aloitetta Viron parlamentille Ukrainan sodan määrittelemiseksi kansanmurhaksi.

Poliittiset näkemykset
----------------------

Tsybulenko on esittänyt vuosien varrella vahvoja poliittisia mielipiteitä. Hän mm. nimennyt kommunismin rikolliseksi ideologiaksi ja katsoo vuosina 1932-33 tapahtuneen Holodomorin olleen ukrainalaisten kansanmurha. Viron politiikassa Tsybulenko on tukenut oikeistolaista politiikkaa ja kritisoinut Viron keskustapuoluetta.

Tsybulenko on arvostellut Venäjän federaatiota kiivaasti. Hän on kehottanut blogissaan kapinoimaan Venäjän viranomaisia vastaan. Tämä on johtanut muun muassa Venäjän ja Valko-Venäjän suurlähetystöjen protestiin, jossa nämä kehottivat venäjämielisiä vaatimaan Tsybulenkon kansalaisuuden pois ottamista. Venäjälle Tsybulenkolla on ollut maahantulokielto vuodesta 2018.

Yksityiselämä
-------------

Tsybulenkon isä oli ukrainalainen kenraalimajuri Mykola Tsybulenko.

Evhen Tsybulenko on Viron kansalainen ja hän sai kansalaisuuden vuonna 2009 erityisten ansioiden johdosta.

Lähteet
-------

1. ↑  Evhen Tsybulenkole Eesti kodakondsuse andmine eriliste teenete eest Riigiteataja. Viitattu 14.4.2022. (viroksi)
2. ↑  Evhen Tsybulenko CV Eesti Teadusinfosüsteem. Viitattu 14.4.2022.
3. 1 2 3 4 5  Eesti Teadusinfosüsteem: CV: Evhen Tsybulenko *www.etis.ee*. Viitattu 14.4.2022.
4. ↑   "Riigikogu 13.04.2022". Katsottavissa verkossa. ee-ET
5. ↑  Голодомор – правда и исторические мифы *ua-today.com*.  Arkistoitu .
6. ↑  Анна Гудым: Евген Цыбуленко: Нюрнберг над коммунизмом состоялся! ERR.  Arkistoitu .
7. ↑  Отобрать и поделить! *Мнение*.  18.5.2009. Viitattu 14.4.2022. (venäjäksi)
8. 1 2 3  Venemaa musta nimekirja sattunud Evhen Tsybulenko: Mul pole tahtmistki Venemaale reisida *www.ohtuleht.ee*. Viitattu 14.4.2022. (viroksi)
9. ↑  How old is Evhen Tsybulenko *HowOld.co*. Viitattu 14.4.2022. (englanniksi)
10. ↑  Evhen Tsybulenkole Eesti kodakondsuse andmine eriliste teenete eest–Riigi Teataja *www.riigiteataja.ee*. Viitattu 14.4.2022. (viroksi)


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF
* WorldCat

 |
|  |
| Kansalliset | 
* Saksa
* Yhdysvallat

 |
|  |
| Muut | 
* IdRef

 |

 |